इस एल्बम का पहला एकल "एवरीडे" था जिसे 2003 ग्रेमी अवार्ड्स में बेस्ट पॉप परफॉर्मेंस बाई ए डुओ/ग्रुप विथ वोकल (कंठ संगीत के साथ एक युगल/समूह का सर्वश्रेष्ठ पॉप प्रदर्शन) के लिए मनोनीत किया गया था। इस एल्बम के प्रचार के लिए बैंड ने बाउंस टूर का आरम्भ किया जिस दौरान उन्होंने फिलाडेल्फिया के वेटरंस स्टेडियम के ध्वस्त होने से पहले वहां अपना कार्यक्रम प्रस्तुत करने वाले अंतिम बैंड के रूप में इतिहास में अपना नाम दर्ज करा लिया। अगस्त 2003 में बाउंस टूर के समाप्त होने के बाद, बॉन जोवी ने एक परियोजना पर काम करना शुरू किया; वास्तव में लाइव ध्वनिक प्रदर्शनों वाले एक एल्बम का निर्माण करने के इरादे से बैंड ने एक नए, अलग अंदाज़ में अपने सबसे बड़े हिट गानों में से 12 गानों को नए सिरे से लिखने, रिकॉर्डिंग करने और उनमें नयापन लाने का काम पूरा किया। दिस लेफ्ट फील्स राइट को नवम्बर 2003 में रिलीज़ किया गया।